Rikunarita-ORG/Wikinium huggingface dataset:
# அணி (மக்கள்)

**அணி** என்பது இரண்டு அல்லது அதற்கும் மேற்பட்ட நபர்களைக் கொண்ட ஒர் ஒழுங்கமைப்பு ஆகும். தனி மனிதர்களால் செய்ய முடியாத சிக்கலான பாரிய பணிகளை அணிகள் செய்ய வல்லன.

அணிகளின் செயல்திறன், குழு இயங்கியல் தனி மனிதர்களினதும், அல்லது தொடர்படா மக்கள் கூட்டங்களினதும் வேறுபட்டது.

## எடுத்துக்காட்டுக்கள்

* விளையாட்டு அணி
* படையணி
* பணியணி
* செயற்பாட்டாளர் அணி

## இவற்றையும் பார்க்க

* அணிச் செயற்பாடு

## மேற்கோள்கள்
# தீவு

ஐக்கிய அமெரிக்காவில் உள்ள ஆயிரந்தீவுகளில் ஒன்றான இதயத் தீவு, நியூயார்க்
**தீவு** அல்லது **கடலிடைக் குறை** என்பது நான்கு புறமும் கடல், ஏரி, ஆறு போன்ற நீர்ப்பரப்புகளால் சூழப்பட்ட ஒரு நிலப்பகுதியைக் குறிக்கும். உலகில் உள்ள தீவுகளுள் கிரீன்லாந்து மிகப் பெரியதாகும். இலங்கை, அந்தமான் நிக்கோபர் போன்றவையும் தீவுகளாகும். பிற நிலப்பகுதிகளுடன் பாலங்கள் போன்ற செயற்கையான நிலத்தொடர்புகளை உருவாக்கினாலும், குறித்த நிலப்பகுதி தொடர்ந்தும் தீவு என்றே கருதப்படும். சிங்கப்பூர், புங்குடுதீவு போன்றவை இத்தகைய தீவுகள் ஆகும். உலகின் வெப்பமண்டலப் பகுதிகளில் மட்டும் 45,000 தீவுகள் உள்ளன. தீவுகள் பொதுவாக கண்டத்தீவு, கடல் தீவு என இரு வகைப்படும். செயற்கையான தீவுகளும் உள்ளன.

## வகைகள்

### கண்டத் தீவுகள்

பிரித்தானியா தீவு

```
ஏதேனும் ஒரு கண்டத்தை அடுத்துள்ள தீவுகளுக்குக் கண்டத்தீவுகள் என்று பெயர். இத்தீவுகள் ஒரு காலத்தில் கண்டத்துடன் இணைந்திருந்தவையாகும். இலங்கை, பிரிட்டன், சப்பானியத் தீவுகள் இவ்வகையைச் சேர்ந்தவை.
```

### கடல் தீவுகள்

ஹவாய்- எரிமலைத் தீவு
கண்டத்துக்கு மிகத் தொலைவில் கடலில் காணப்படுபவை கடல் தீவுகள் ஆகும். கடலின் அடியிலுள்ள எரிமலையிலிருந்து வெளிப்படும் பாறைக் குழம்பு, மேலும் மேலும் படிவதன் காரணமாக வளர்ந்து, கடலுக்கு மேலே எழும்பி உருவானவை இத்தகைய தீவுகளாகும். ஹவாய்த் தீவு, டகீட்டித் தீவு, சமோவா தீவு ஆகியவை இத்தகைய தீவுகளாகும்.

### பவளத் தீவு

கடலில் இறந்த பவளப் பூச்சிகளின் கூடுகள் ஒன்றன் மேல் ஒன்றாகப் படிந்து சிறிது சிறிதாக வளர்ந்து உண்டாவது பவளத் தீவு ஆகும். தென் பசிபிக் பெருங்கடலில் உள்ள 'வேக் தீவு' ஒரு பவளத் தீவு ஆகும்.

வேக் தீவு
### மண் தீவு

ஆற்றின் நடுவிலோ கழிமுகத்திலோ வண்டல் மண் படிந்து கொண்டே வந்து ஒரு தீவாக மாறுவதும் உண்டு.

## அளவியல்

கிரீன்லாந்து 21 லட்சம் சதுர கிலோமீட்டர்கள் கொண்ட உலகின் மிகப்பெரிய தீவாகும். உலகின் சிறிய கண்டமான ஆத்திரேலியா 76 லட்சம் சதுர கிலோமீட்டர்கள் கொண்ட கண்டமாகும். இது நான்கு புறங்களும் கடலால் சூழப்பட்டிருந்தாலும் இதைத் தீவென்று அழைக்காமல் கண்டமென்றே அழைக்கின்றனர். எது தீவு, எது கண்டம் என்பதற்கு அளவியல் வரைமுறை இல்லை.

## உலகில் பரவலாக அறியப்படும் சில தீவுகள்

| தீவுகள் | அமைவிடம் | பரப்பளவு/ச.கி.மீ |
| --- | --- | --- |
| கிரீன்லாந்து | வட அட்லாண்டிக் கடல் | 8.40,000 |
| நியூ ஃபின்லாந்து | வட அட்லாண்டிக் கடல் | 42,031 |
| பாபுவா நியூகினி | கிழக்கு இந்தியப் பெருங்கடல் | 3,06,000 |
| இலங்கை | இந்தியப் பெருங்கடல் | 65,610 |
| சாவா | இந்தியப் பெருங்கடல் | 48,900 |
| செவிபசு | இந்தியப் பெருங்கடல் | 69,000 |
| சுமத்திரா | இந்தியப் பெருங்கடல் | 1,65,000 |
| போர்னியோ | கிழக்கு இந்தியப் பெருங்கடல் | 2,80,100 |
| மடகாசுக்கர் | கிழக்கு இந்தியப் பெருங்கடல் | 2,26,658 |
| டாஃபின் | ஆர்க்டிக் கடல் | 1,95,928 |
| விக்டோரியா | ஆர்க்டிக் கடல் | 83,897 |
| எலியசுமேர் | ஆர்க்டிக் கடல் | 75,767 |
| பிரிட்டன் | வடகடல் | 84,200 |
| கியூபா | கரீபியன் கடல் | 44,218 |
| ஹான்ஷு | பசிஃபிக் பெருங்கடல் | 87,805 |
| வடக்கு நியூசிலாந்து | பசிஃபிக் பெருங்கடல் | 44,035 |

## இவற்றையும் பார்க்கவும்

* பேக்கர் தீவு
* தீவு நாடு
* உலகின் தீவு நாடுகளின் பட்டியல்
* பொய்த் தீவு

## மேற்கோள்கள்

## வெளி இணைப்புகள்

* உலகின் முக்கிய பெரிய தீவுகள். அமைந்துள்ள இடங்கள் - நிலா முற்றம் கட்டுரை
# சிர் தாரியா

|  |
| --- |
| சிர் தாரியா (*காசாக்கு: Syrdari'i'a உசுபேகியம்: Sirdaryo தாஜிக்: Сирдарё*) |
| Jaxartes, செய்ஹுன் |
| River |
|  கசக்ஸ்தான் நாட்டில் கிசிலோர்டாவில் பாயும் சிர் தாரியா ஆறு  |
| **பெயர் மூலம்:** unknown |
|  |
| நாடுகள் |  கிர்கிசுத்தான்,  உசுபெக்கிசுத்தான்,  தஜிகிஸ்தான்,  கசக்கஸ்தான் |
|  |
| **கிளையாறுகள்** |
|  - இடம் | காரா தாரியா |
|  - வலம் | நர்ரியன் ஆறு, சிர்சிக் ஆறு, ஆரிஸ் ஆறு, சூ அறு, சரிசு ஆறு |
| நகரங்கள் | குஜாந்து நகரம் (தஜிகிஸ்தான்), தாஷ்கந்து, (கசக்ஸ்தான்), துர்கேஸ்தான், (கசக்ஸ்தான்), கிசிலோர்தா, (கசக்ஸ்தான்), பைக்கனூர், (ருசியா) |
|  |
|  |
| உற்பத்தியாகும் இடம் | நர்ரியன் ஆறும் காரா தாரியா ஆறும் கூடுமிடம் |
|  - அமைவிடம் | பெர்கானா பள்ளத்தாக்கு, உஸ்பெகிஸ்தான் |
|  - உயர்வு | 400 மீ (1,312 அடி) |
| கழிமுகம் | வடக்கு ஏரல் கடல் |
|  - அமைவிடம் | கசாலி, கசக்ஸ்தான் |
|  - elevation | 42 மீ (138 அடி) |
|  |
| நீளம் | 2,212 கிமீ (1,374 மைல்) |
| வடிநிலம் | 4,02,760 கிமீ² (1,55,507 ச.மைல்) |
| Discharge |  |
|  - சராசரி |   |
|  - மிகக் கூடிய |  |
|  - மிகக் குறைந்த |  |
|  |

சிர் தாரியா மற்றும் ஆமூ தாரியாக்களின் வடிநில வரைபடம்
**சிர் தாரியா** (**Syr Darya**) /ˌsɪərˈdɑːrjə/ (காசாக்கு: **Syrdari'i'a**, سىردارٸيا; உருசியம்: Сырдарья́, ஒ.பெ Syrdar'ya, பஒஅ: [sɨrdɐˈrʲja]; பாரசீகம்: سيردريا,*Sirdaryā*; தாஜிக்: Сирдарё, *Sirdaryo*; துருக்கியம்: Seyhun, Siri Derya; அரபி: سيحون: Seyḥūn; உசுபேகியம்: Sirdaryo/Сирдарё; பண்டைக் கிரேக்கம்: Ἰαξάρτης, *Jaxártēs*) நடு ஆசியா நாடுகளில் பாயும் ஆறுகளில் ஒன்றாகும். தாரியா என்பதற்கு ஆறு எனப்பொருளாகும்.

கிர்கிஸ்தான் மற்றும் கிழக்கு கசக்ஸ்தான் நாடுகளின் மலைப்பகுதிகளில் உற்பத்தியாகும் சிர் தாரியா ஆறு, மேற்கிலும், வடமேற்கிலும் உஸ்பெகிஸ்தான், தெற்கு கசக்ஸ்தான், கிர்கிஸ்தான் மற்றும் தஜிகிஸ்தான் நாடுகளின் வழியாக 2,212 கிலோமீட்டர்கள் (1,374 mi) பாய்ந்து, இறுதியில் ஏரல் கடலின் வடக்கில் கலக்கிறது. இதன் தெற்கில் ஆமூ தாரியா பாய்கிறது.

## இதனையும் காண்க

* ஆமூ தாரியா
* கிசில்கும் பாலைவனம்

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 Syr Darya
என்பதில் ஊடகங்கள் உள்ளன.

* Britannica.com
* Livius.org: Jaxartes
* BBC News: Syn Darya in pictures
# மேரிலாந்து

|  |
| --- |
| **மேரிலன்ட் மாநிலம்** |
|

|  |  |
| --- | --- |
|  | [[Image:|100px|State seal of மேரிலன்ட்]] |
| மேரிலன்டின் கொடி | மேரிலன்ட் மாநில சின்னம் |
| *புனைபெயர்(கள்): பழைய கோடு மாநிலம்* |
| *குறிக்கோள்(கள்): Fatti maschii, parole femine (ஆண்மையான செயல், பெண்மையான சொல்)* |
|  மேரிலன்ட் மாநிலம் நிறம் தீட்டப்பட்டுள்ளது |

 |
| **அதிகார மொழி(கள்)** | இல்லை |
| **தலைநகரம்** | அனாபொலிஸ் |
| **பெரிய நகரம்** | பால்ட்டிமோர் |
| **பெரிய கூட்டு நகரம்** | பால்ட்டிமோர்-வாஷிங்டன் மாநகரம் |
| **பரப்பளவு** |  42வது |
|  - மொத்தம் | 12,407 சதுர மைல் (32,133 கிமீ²) |
|  - அகலம் | 101 மைல் (145 கிமீ) |
|  - நீளம் | 249 மைல் (400 கிமீ) |
|  - % நீர் | 21 |
|  - அகலாங்கு | 37° 53′ வ - 39° 43′ வ |
|  - நெட்டாங்கு | 75° 03′ மே - 79° 29′ மே |
| **மக்கள் தொகை** | 19வது |
|  - மொத்தம் (2000) | 5,600,388 |
|  - மக்களடர்த்தி | 541.9/சதுர மைல்  209.2/கிமீ² (5வது) |
|  - சராசரி வருமானம் | $65,144 (1வது) |
| **உயரம்** |   |
|  - உயர்ந்த புள்ளி | முதுகெலும்பு மலை 3,360 அடி  (1,024 மீ) |
|  - சராசரி உயரம் | 344 அடி  (105 மீ) |
|  - தாழ்ந்த புள்ளி | அட்லான்டிக் பெருங்கடல் 0 அடி  (0 மீ) |
| **ஒன்றியத்தில் இணைவு** | ஏப்ரல் 28, 1788 (7வது) |
| **ஆளுனர்** | மார்ட்டின் ஓமாலி (D) |
| **செனட்டர்கள்**  | பார்பரா மிகுல்ஸ்கி (D) பென் கார்டின் (D) |
| **நேரவலயம்** | கிழக்கு: ஒருங்கிணைந்த அனைத்துலக நேரம்-5/-4 |
| **சுருக்கங்கள்** | MD US-MD |
| **இணையத்தளம்** | www.maryland.gov |

**மேரிலாந்து** ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் கிழக்குக் கடற்கரை பகுதியில் அமைந்துள்ளது. இதன் தலைநகரம் அனாபொலிஸ். ஐக்கிய அமெரிக்காவில் 7 ஆவது மாநிலமாக 1788 இல் இணைந்தது. பால்ட்டிமோர் இம்மாநிலத்தின் மிகப்பெரிய நகரம் ஆகும்.

## புகழ்பெற்ற இம்மாநிலத்தவர்

* மைக்கேல் பெல்ப்ஸ் - புகழ்பெற்ற நீச்சல் வீரர்

## மேற்கோள்கள்
# ஐக்கிய அமெரிக்க வான்படை

| ஐக்கிய அமெரிக்க வான்படை United States Air Force |
| --- |
| ஐக்கிய அமெரிக்க வான்படைச் சின்னம் |
| செயற் காலம் | 18 September 1947 – தற்போது வரை (78 ஆண்டுகள், 9 மாதங்கள்) |
| நாடு |  ஐக்கிய அமெரிக்கா |
| பற்றிணைப்பு | ஐக்கிய அமெரிக்க யாப்பு |
| வகை | வான்படை |
| அளவு | 332,854 செயற்பாட்டில் 185,522 பொதுமக்கள் 71,400 அவசரத் தேவை 106,700 வான் பாதுகாப்பு $140 பில்லியன் 5,484 வானூர்திகள் 450 க.வி.க.பா ஏவுகணைகள் 63 செயற்கைக்கோள்கள் |
| பகுதி | வான்படைத் திணைக்களம் |
| தலைமையகம் | பென்டகன் |
| குறிக்கோள்(கள்) | *"உயர இலக்கு வை ... பற-சண்டையிடு-வெற்றி பெறு"* |
| நிறங்கள் | ஆழ்கடல் கருநீலம், வான்படை மஞ்சள்          |
| அணிவகுப்பு | "The U.S. Air Force"**Audio file "The Air Force Song.ogg" not found** |
| சண்டைகள் | கொரியப் போர் வியட்நாம் போர் கழுகு நக நடவடிக்கை கிரனாடா படையெடுப்பு லிபியா மீது குண்டுவீச்சு (1986) பனாமா படையெடுப்பு வளைகுடாப் போர் சோமாலியா உள்நாட்டுப் போர் பொஸ்னியப் போர் கொசோவாப் போர் ஆப்கானித்தானில் போர் ஈராக் போர் லிபியா மீது குண்டுவீச்சு (2011) 2014 இசுலாமிய தேசத்திற்கு எதிரான நடவடிக்கைகள் |
| இணையதளம் |  |
| தளபதிகள் |
| செயலாளர் | மைக்கல் பி. டொன்லி |
| தளபதி | மார்க் வேல்ஸ் |
| உப தளபதி | லரி ஓ. ஸ்பென்சர் |
| உயர் தலைமை சார்ஜன்ட் | ஜேம்ஸ் ஏ. கோடி |
| படைத்துறைச் சின்னங்கள் |
| கொடி |  |
| சின்னம் |  |
| வட்டச் சின்னம் |  |
| பல்நிறக் கட்டம் |  |
| Roundel |  |
| வானூர்திகள் |
| தாக்குதல் | ஏ-10, ஏசி-130 |
| குண்டுதாரி | பி-52, பி-1, பி-2 |
| மின்னணு போர் | இ-3, இ-8, இசி-130 |
| சண்டை | எப்-15சி, எப்-15இ, எப்-16, எப்-22 |
| உலங்கு வானூர்தி | யுஎச்-1, எச்எச்-60 |
| வேவு | U-2, RC-135, MC-12, RQ/MQ-1, RQ-4, RQ-170 |
| பயிற்சி | T-6, T-38, T-1, TG-16, T-53 |
| போக்குவரத்து | C-130, C-5, C-17, VC-25, C-32, C-37, C-21, C-12, C-40, வி-22 |
| டேங்கர் | KC-10, KC-135 |

**ஐக்கிய அமெரிக்க வான்படை** (*United States Air Force*) என்பது வான் போர் நடவடிக்கைகளுக்கான ஐக்கிய அமெரிக்க ஆயுதப் படைகளின் பிரதான பிரிவும், அமெரிக்க சீருடை அணிந்த சேவைகளில் உள்ள ஏழில் ஒன்றும் ஆகும். ஆரம்பத்தில் ஐக்கிய அமெரிக்கத் தரைப்படையின் பகுதியாக இருந்து, 18 செப்டம்பர் 1947 அன்று படைத்துறையின் தனிப் பிரிவாக 1947 தேசிய பாதுகாப்பு சட்டத்தின்படி மாறியது.

## உசாத்துணை
# நொதுமி விண்மீன்

Duration: 11 seconds.0:11நொதுமி விண்மீன் புவியை விட 500,000 மடங்கு திணிவு கூடியதென்றாலும் அது அமெரிக்காவின் ப்ரூக்லின் நகரத்தை விட பெரிதானதல்ல.
ஒரு மிகப் பெரிய விண்மீன் ஈர்ப்பு சக்தியால் உருவான வீழ்ச்சியால் மீயொழிர் வெடிப்புக்கு உட்பட்டு மீதியாக உருவாகும் ஒரு விண்மீன் வகையே **நொதுமி விண்மீன்** ஆகும். இவ்வகை விண்மீன்கள் மீயொழிர் வெடிப்பில் இருந்து மீண்ட நொதுமிகளாலேயே உருவாக்கப்பட்டு உள்ளன. இவை மிகுந்த வெப்பமுடைய விண்மீன்களாகும். குவான்டம் கொள்கைக்கேற்ப இவ்வகை விண்மீன்கள் மென்மேலும் சுருக்கமடைய முடியாது. நொதுமி விண்மீன் சூரியனைப் போல ஒன்று தொடக்கம் இரண்டு மடங்கு திணிவைக் கொண்டாலும், இவ் விண்மீன் மிகவும் சிறியது. அதாவது புவியில் உள்ள சராசரி நகரத்தின் நீளத்தையே ஆரையாகக் கொண்டுள்ளது (12 km).

Duration: 3 minutes and 28 seconds.3:28Subtitles available.CCஇரண்டு நொதுமி விண்மீன்களின் மோதல்
## உருவாகும் விதம்

மீயொளிர் விண்மீன் வெடிப்பு ஒன்றின் போது மிகப்பெரும் விண்மீனின் உள்ளகம் ஈர்ப்பால் சுருக்கப்பட்டு நொதுமி விண்மீனாக மாற்றமடைகின்றது.

## கட்டமைப்பு

நொதுமி விண்மீனின் குறுக்கு வெட்டு முகம்
## துடிவிண்மீன்

மூலக்கட்டுரை - துடிவிண்மீன்

நொதுமி விண்மீன் உமிழும் காமாத் துடிப்புக் கதிர்கள்**, 4 நொடிகளுக்கு 3 துடிப்புகள் வீதத்தில் சீராக அமைகின்றன**
மிகவும் அடர்த்தி வாய்ந்த நொதுமி விண்மீன், மிகவும் வேகமாக சுற்றும் தன்மை கொண்டது. அவ்வாறு சுற்றும் போது இதன் ஒளி புவிக்கு விட்டுவிட்டு வரக்கூடியதாக இருக்கும். இவ்வாறு வரும் அலைகளே துடிப்பலைகள் எனப்படும். இது 4 நொடிகளுக்கு 3 துடிப்புகளை சீராக வெளியிடும்.

### கண்டுபிடிப்பு

இதை 1967ஆம் ஆண்டு அண்டனி மற்றும் பர்னல் என்ற இரு வானியலாலர்கள் கண்டறிந்தனர். இதற்கு முன் இத்துடிப்பலைகளை வேற்று கிரக வாசிகள் அனுப்பும் சிக்னல் என இதை கண்டுபிடிக்கும் வரை நம்பிக்கொண்டிருந்தனர்.

## கண்டுபிடிப்பின் வரலாறு

நொதுமி விண்மீன் முதன் முதல் அவதானிக்கப்படல்.
1934ஆம் ஆண்டு *வால்டர் பேட்* என்பாரும் *பிரிட்ஸ் சுவிக்கி* என்பாரும் முதன்முதலில் நொதுமி விண்மீன் இருக்கக் கூடும் என முன்மொழிந்தனர். பின்னர் பல வகை தொலைக் காட்டிகள் மூலம் நொதுமி விண்மீன் அவதானிக்கப்பட்டது.

## மேற்கோள்கள்

### கூடுதல் ஆதாரங்கள்

## வெளி இணைப்புகள்

விக்கிமீடியா பொதுவகத்தில்,
 நொதுமி விண்மீன்
என்பதில் ஊடகங்கள் உள்ளன.

* Hessels, Jason W. T; Ransom, Scott M; Stairs, Ingrid H; Freire, Paulo C. C; Kaspi, Victoria M; Camilo, Fernando (2003). "Neutron Stars for Undergraduates". *American Journal of Physics* **72** (2004): 892–905. doi:10.1119/1.1703544. Bibcode: 2004AmJPh..72..892S.
	+ Silbar, Richard R; Reddy, Sanjay (2005). "Erratum: "Neutron stars for undergraduates" [Am. J. Phys. 72 (7), 892–905 (2004)]". *American Journal of Physics* **73** (3): 286. doi:10.1119/1.1852544. Bibcode: 2005AmJPh..73..286S.
* NASA on pulsars
* "NASA Sees Hidden Structure Of Neutron Star In Starquake". SpaceDaily.com. April 26, 2006
* "Mysterious X-ray sources may be lone neutron stars" David Shiga. *New Scientist*. 23 June 2006
* "Massive neutron star rules out exotic matter". *New Scientist*. According to a new analysis, exotic states of matter such as free quarks or BECs do not arise inside neutron stars.
* "Neutron star clocked at mind-boggling velocity". *New Scientist*. A neutron star has been clocked traveling at more than 1500 kilometers per second.
# அலெக்சாந்திரியா

| அலெக்சாந்திரியா Alexandria
إسكندرية *இஸ்காந்தரிய்யா*Αλεξάνδρεια |
| --- |
|  |
|  கொடி |
| அடைபெயர்(கள்): நடுநிலத்தின் முத்து |
| நாடு |  எகிப்து |
| நிறுவல் | கிமு 331 |
| பரப்பளவு |
|  • மொத்தம் | 1,034 sq mi (2,679 km2) |
| மக்கள்தொகை  (2006) |
|  • மொத்தம் | 41,10,015 |
|   | 2006 கணக்கெடுப்பு |
| நேர வலயம் | ஒசநே+2 (எசீநே) |
|  • கோடை (பசேநே) | +3 |
| இடக் குறியீடு | ++3 |
| இணையதளம் | Official website |

அலெக்சாந்திரியாயில் சூரியன் மறைதல்
அலெக்சாந்திரியத் தெருக்கள்
**அலெக்சாந்திரியா** (*Alexandria* - அல்-இசுகந்தரியா) என்பது எகிப்திலுள்ள ஒரு நகரம் ஆகும். இந்நகரை மசிடோனியப் பேரரசன் அலெக்சாந்தர் தோற்றுவித்து, இதற்குத் தன் பெயரை இட்டதாகக் கூறப்படுகிறது. இது எகிப்திலேயே இரண்டாவது பெரிய நகரம் ஆகும். இதன் பரப்பளவு 1,034.4 சதுர கி.மீ. ஆகும். இதன் மக்கள்தொகை ஏறத்தாழ 4.1 மில்லியன் ஆகும். பண்டைய உலகின் ஏழு அதிசயங்களில் ஒன்றான அலெக்சாந்திரியாவின் கலங்கரை விளக்கம் இங்குதான் உள்ளது.

## மேற்கோள்கள்
# விண்மீன் குழாம்

**விண்மீன் குழாம் அல்லது உடுத்தொகுதி** (constellation) என்பது வான்கோளத்தில் அனைத்துலகும் விவரிக்கப்பட்ட விண்மீன் கூட்டங்களின் தொகுதிகள் ஆகும். இவற்றை பூமியின் இரவு வான்வெளியில் காணப்படும் விண்மீன்களை அதன் தொகுதிகளின் அடிப்படையில் பிரிக்கப்பட்டுள்ளது. உத்தியோகபூர்வமாக அங்கீகரிக்கப்பட்ட 88 விண்மீன் குழாங்களை வானில் அவதானிக்கலாம்.

இது தவிர, சில அங்கீகரிக்கப்படாத சில பழங்கால விண்மீன் குழாங்களும் உள்ளன. அவற்றை, சீன, ஹிந்து மற்றும் அசுத்திரேலியாவில் பழங்கால குறிப்புகள் விளக்குகின்றன.

விண்மீன் குழாம்களில் உள்ள மிகவும் ஒளி கூடிய அல்லது பிரகாசமான உடுக்களை  அல்ஃபா எனும் எழுத்திலும்
நடுத்தர ஒளியைக் கொண்டவையை  பீற்றா எனும் எழுத்திலும் ஒளி குறைந்தவையை  காமா எனும் எழுத்திலும் குறிப்பர்.

## மேற்கோள்